Bandar Udara Nusawiru

Bandar Udara Nusawiru (IATA: CJN, ICAO: WICN) atawa Bandar Udara Pangandaran nyaéta salah sahiji bandar udara di kacamatan Cijulang, Kabupatén Pangandaran, Propinsi Jawa Kulon. Bandar Udara Pangandaran kaasup salah sahiji bandar udara perintis anu aya di Indonésia.   

 Sajarah 
Bandar Udara Nusawiru diwangun jeung diresmikeun Pamaréntah Jawa Kulon di taun 1996. Bandar Udara ieu dikokola ku Dinas Perhubungan Jawa Barat. Bandar Udara Nusawiru muka sababaraha rute penerbangan, saperti ka Jakarta (Bandar Udara Halim Perdanakusuma), Cilacap (Bandar Udara Tunggul Wulung), jeung Bandung (Bandar Udara Husein Sastranegara).

Di awal masa reformasi, Bandar Udara Nusawiru kungsi ditutup terus dibuka deui taun 2004. Di taun 2016, Bandar Udara Nusawiru dirénovasi dina rangka nyiapkeun Pekan Olahraga Nasional (PON) 2016 di Provinsi Jawa Kulon. Sejauh ieu ngan aya hiji maskapai penerbangan di bandar udara ieu, nyaéta Susi Air.

Di taun 2019, Pamaréntah Propinsi Jawa Kulon bakal ngembangkeun kawasan Bandar Udara Nusawiru jadi transit oriented development (TOD). Babaraha rencana anu dicanangkeun Pamaréntah nyaéta pangwangunan aréa wisata di sabudeureun Bandar Udara Nusawiru, panataan ulang aréa Basisir Pangandaran, jeung panambahan landasan pacu nepi panjangna 1.800 méter. Di taun ieu ogé, pengelolaan Bandar Udara Nusawiru bakal diserahkeun ka pihak swasta, pikeun ngarojong Kabupatén Pangandaran jadi salah sahiji Kawasan Ékonomi Khusus di Jawa Kulon .

 Fasilitas 
Bandar Udara Nusawiru aya di tingkat kaluhuran 5 méter di luhureun beungeut sagara. Bandar udara ieu boga hiji landasan pacu anu panjang jeung lébarna 1,400 m x 30 m, anu dilapisan ku aspal. Bandar Udara Nusawiru dikokola ku UPT Ditjen Hubud, di handapeun Kementerian Perhubungan RI. Bandar Udara Nusawiru ngagaduhan lega runway 42,000 m², taxiway 100 m², jeung apron 150 m² . Umumna, pesawat saperti Cessna CN-235 digunakeun pikeun ngalayanan panerbangan di bandar udara ieu.  

jmpl|300x300px|Pesawat Pilatus PC-6 Porter anu Susi Air di Bandar Udara Nusawiru

 Rujukan 

Kategori:Bandar udara di Jawa Kulon